»Der er meget godt at sige om informationsteknologien og de sociale medier, for de kan være med til at gøre opmærksom på problemer i verden og til at stække magthavere.

Problemet med nettet og sociale medier er, at vi slet ikke endnu forstår, hvad det gør ved os, og vi har ikke fattet, hvor nemme vi er at manipulere med. Det kan i sidste ende gå ud over demokratiet, som vi kender det«.

Sådan siger professor i filosofi ved Københavns Universitet Vincent F. Hendricks, som sammen med kollegaen Pelle G. Hansen har skrevet bogen 'Infostorms', der udkommer fredag på det amerikanske forlag Copernicus Books/Springer i et førsteoplag på 25.000 eksemplarer.